II.

Lista documentelor care intră sub incidența articolului 2 punctul 16 litera (b) din Regulamentul (UE) 2016/399 al Parlamentului European și al Consiliului din 9 martie 2016 cu privire la Codul Uniunii privind regimul de trecere a frontierelor de către persoane (Codul frontierelor Schengen) 1. Cărți de identitate eliberate de Ministerul Afacerilor Externe: — legitymacja dyplomatyczna (carte de identitate diplomatică); — legitymacja służbowa (carte de identitate oficială); — legitymacja konsularna (carte de identitate consulară); — legitymacja konsularna konsula honorowego (carte de identitate consulară pentru consul onorific); — legitymacja specjalna (carte de identitate specială). 2. Lista podróżujących dla wycieczek w Unii Europejskiej (decyzja Rady 94/795/WSiSW z dnia 30 listopada 1994 r. w sprawie wspólnych działań przyjętych przez Radę na podstawie art. K.3 ust. 2 lit. b Traktatu o Unii Europejskiej w sprawie ułatwień podróży dla uczniów pochodzących z państw trzecich przebywających w Państwach Członkowskich) [Lista călătorilor pentru călătorii în interiorul Uniunii Europene (Decizia 94/795/JAI a Consiliului din 30 noiembrie 1994 privind o acțiune comună adoptată de Consiliu în temeiul articolului K.3 alineatul (2) litera (b) din Tratatul privind Uniunea Europeană în ceea ce privește facilitățile de călătorie pentru elevii resortisanți ai unor țări terțe care au reședința într-un stat membru)]. 3. Documente eliberate resortisanților Regatului Unit și membrilor de familie ai acestora înainte de încheierea perioadei de tranziție menționate în Acordul de retragere, în temeiul Directivei 2004/38/CE, care pot fi utilizate de aceștia după încheierea perioadei de tranziție (documentele vor rămâne valabile cel târziu până la 31 decembrie 2021): — Dokument potwierdzający prawo stałego pobytu (document care atestă dreptul de ședere permanentă); — Karta pobytu członka rodziny obywatela UE (carte de rezidență a unui membru de familie al unui cetățean al UE); — Karta stałego pobytu członka rodziny obywatela UE (carte de rezidență permanentă a unui membru de familie al unui cetățean al UE). 4. Documente provizorii eliberate resortisanților Regatului Unit și membrilor de familie ai acestora după încheierea perioadei de tranziție menționate în Acordul de retragere: — Zaświadczenie (certificat) cu valabilitate de un an care confirmă depunerea unei cereri de înregistrare a unui document de ședere și/sau de rezidență pentru un beneficiar al Acordului de retragere – în cazul unei cereri depuse până la 31 decembrie 2021 (certificatul împreună cu un document de călătorie valabil va da dreptul la treceri multiple ale frontierei fără a fi necesară obținerea unei vize). 5. Diia.pl (sau Diia.pl service) – un document de identitate digital eliberat beneficiarilor de protecție temporară în temeiul Legii din 12 martie 2022 privind asistența acordată cetățenilor Ucrainei în contextul conflictului armat de pe teritoriul Ucrainei (Jurnalul Oficial din 2022, punctul 583) în coroborare cu Decizia de punere în aplicare (UE) 2022/382 a Consiliului din 4 martie 2022 de constatare a existenței unui aflux masiv de persoane strămutate din Ucraina în înțelesul articolului 5 din Directiva 2001/55/CE și având drept efect introducerea unei protecții temporare (JO L 71, 4.3.2022, p. 1). Diia.pl este un serviciu furnizat de ministerul responsabil cu informatizarea, astfel cum se menționează la articolul 19e.2 alineatul (2) din Legea privind informatizarea coroborat cu articolul 10 alineatul (1) din Legea privind asistența acordată cetățenilor Ucrainei. Serviciul este disponibil în aplicația de pe dispozitivul mobil al utilizatorului și permite ca datele cu caracter personal ale unui utilizator care este cetățean ucrainean sau soț/soție al/a unui cetățean ucrainean care nu are cetățenie ucraineană, atât timp cât acesta/aceasta nu este cetățean al Poloniei sau al unui alt stat membru al UE și care a sosit în Republica Polonă din Ucraina în perioada începând din 24 februarie 2022, să fie descărcate din registru, precum și să fie stocate într-o formă criptată pe dispozitivul mobil al utilizatorului și să fie prezentate altor persoane pentru a confirma identitatea utilizatorului. Diia.pl poate fi utilizat de către refugiații ucraineni beneficiari de protecție temporară care se află în situație de ședere legală pe teritoriul Poloniei în temeiul articolului 2 alineatul (1) din Legea privind asistența acordată cetățenilor Ucrainei și care au primit un număr național de identificare (PESEL). În temeiul articolului 2 alineatul (1) din Legea privind asistența acordată cetățenilor Ucrainei, „În cazul în care un cetățean ucrainean în sensul articolului 1 alineatul (1) a sosit în mod legal pe teritoriul Republicii Polone în perioada de după 24 februarie 2022 până în ziua indicată în dispozițiile adoptate în temeiul articolului 2 alineatul (4) (data nu a fost încă stabilită) și își declară intenția de a rămâne pe teritoriul Republicii Polone, șederea sa este considerată legală în termen de 18 luni începând din 24 februarie 2022 (...). Șederea unui copil născut pe teritoriul Republicii Polone de către o mamă care este o persoană menționată în prima teză este, de asemenea, considerată legală în aceeași perioadă ca și șederea mamei”. Diia.pl are ca temei — articolul 10 din Legea privind asistența acordată cetățenilor Ucrainei. Diia.pl servește drept confirmare a identității utilizatorului și este o dovadă echivalentă unui document prevăzut la — articolul 8 alineatul (1) din Directiva 2001/55/CE a Consiliului din 20 iulie 2001 privind standardele minime pentru acordarea protecției temporare, în cazul unui aflux masiv de persoane strămutate, și măsurile de promovare a unui echilibru între eforturile statelor membre pentru primirea acestor persoane și suportarea consecințelor acestei primiri — și ar trebui să fie considerat ca fiind un permis de ședere în sensul — articolului 2 litera (g) din Directiva 2001/55/CE a Consiliului. Documentul Diia.pl poate fi utilizat de toate persoanele majore. 6. Zaświadczenie o korzystaniu z ochrony czasowej (beneficiar al unui certificat de protecție temporară), eliberat unui străin beneficiar de protecție temporară în temeiul articolului 106 din Legea din 13 iunie 2003 privind protecția acordată străinilor pe teritoriul Republicii Polone (Jurnalul Oficial din 2021, punctul 1108, astfel cum a fost modificat) în coroborare cu Decizia de punere în aplicare (UE) 2022/382 a Consiliului din 4 martie 2022 de constatare a existenței unui aflux masiv de persoane strămutate din Ucraina în înțelesul articolului 5 din Directiva 2001/55/CE și având drept efect introducerea unei protecții temporare (JO L 71, 4.3.2022, p. 1). În cazul în care dreptul Uniunii Europene prelungește perioada de protecție temporară, valabilitatea certificatului se prelungește în consecință. În conformitate cu articolul 8 alineatul (1) din Directiva 2001/55/CE a Consiliului din 20 iulie 2001 privind standardele minime pentru acordarea protecției temporare, în cazul unui aflux masiv de persoane strămutate, și măsurile de promovare a unui echilibru între eforturile statelor membre pentru primirea acestor persoane și suportarea consecințelor acestei primiri, certificatul ar trebui considerat ca fiind un permis de ședere în sensul articolului 2 litera (g) din Directiva 2001/55/CE a Consiliului.